b'\n_START_ARTICLE_\nLaverne Cox\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nLaverne Cox syntyi ja varttui Mobilessa, joka sijaitsee Alabaman osavaltiossa Yhdysvalloissa. H\xc3\xa4nell\xc3\xa4 on identtinen kaksosveli M Lamar, joka n\xc3\xa4ytteli Orange Is the New Black -sarjan takaumassa Marcusta eli Sophia Bursettia ennen sukupuolenkorjausta. Laverne Cox m\xc3\xa4\xc3\xa4riteltiin lapsena pojaksi, ja h\xc3\xa4n kertoo yritt\xc3\xa4neens\xc3\xa4 itsemurhaa 11-vuotiaana, koska joutui salaamaan todelliset tuntemuksensa sukupuolestaan._NEWLINE_My\xc3\xb6hemmin Cox muutti New Yorkiin, jossa h\xc3\xa4n esiintyi Off Broadway -tuotannoissa ja koe-esiintyi eri rooleihin. L\xc3\xa4pimurto tapahtui hein\xc3\xa4kuussa 2013, kun Netflix alkoi esitt\xc3\xa4\xc3\xa4 draamasarjaa Orange Is the New Black. Naisvankilaan sijoittuvassa sarjassa Cox n\xc3\xa4yttelee Sophia Bursetia, sukupuolensa korjannutta kampaajaa. Vuonna 2014 h\xc3\xa4n oli roolistaan ehdolla parhaan komediasarjan vierailevan naisn\xc3\xa4yttelij\xc3\xa4n Primetime Emmy -palkintoon, ja h\xc3\xa4nest\xc3\xa4 tuli ensimm\xc3\xa4inen transsukupuolinen Emmy-ehdokas.'